Dennis Man a marcat în victoria Parmei cu Brescia! Românul a a ajuns la 11 reușite în acest sezon
Atacantul român Dennis Man a marcat un gol pentru Parma, care a învins-o pe Brescia cu scorul de 2-1, pe teren propriu.
Dennis Man a marcat în meciul cu numărul 101 jucat pentru Parma
Partida a contat pentru etapa a 29-a a ligii secunde de fotbal din Italia. Oaspeţii au deschis scorul prin Alexander Jallow (17), dar Man a egalat după pauză (52), iar Enrico Del Prato a adus victoria cu un gol marcat pe final (89).
Ambii marcatori ai echipei vizitatoare au bifat, cu această ocazie, meciul cu numărul 101 pentru parma.
Man a jucat tot meciul, marcând al 11-lea său gol în acest sezon în 25 de partide în Serie B. Celălalt român al gazdelor, Valentin Mihăilă, a evoluat 74 de minute.
Parma este lider detaşat în clasament, cu un avans de 9p față de Cremonese și 10 față de Como. De menționat că următoarele cinci clasate au un meci mai puțin. Primele două promovează în Serie A, iar următoarele șase dispută baraj pentru al treilea loc.
În alte meciuri din runda a 29-a s-au consemnat rezultatele: Spezia – Sudtirol 2-1, Modena – FeralpiSalo 2-3, Cosenza – Citadella 0-0.
Au mai rămas de jucat partidele Catanzaro – Reggiana, Cremonese – Como, Pisa – Ternana (toate azi), Lecco – Palermo, Venezia – Bari (mâine) și Sampdoria – Ascoli (luni).